

**Szerb Köztársaság**

**Vajdaság Autonóm Tartomány**

**Zenta község**

**ZENTA KÖZSÉG KÖZSÉGI TANÁCSA**

**Szám: 434-4/2023-I**

**Kelt: 2023.11.21-én**

**Z e n t a**

A közvitáról szóló rendelet (Zenta Község Hivatalos Lapja, 1/2020. sz.) 29. szakasza alapján Zenta község Községi Tanácsa meghozta az alábbi

**JELENTÉST**

**A HELYI KOMMUNÁLIS ILLETÉKEKRŐL SZÓLÓ RENDELET MÓDOSÍTÁSÁRÓL ÉS KIEGÉSZÍTÉSÉRŐL SZÓLÓ RENDELETJAVASLAT KAPCSÁN MEGTARTOTT KÖZVITÁRÓL**

 Zenta község Községi Tanácsa 2023.10.30-án megerősítette a helyi kommunális illetékekről szóló rendelet módosításáról és kiegészítéséről szóló rendeletjavaslatot és egyben felkérte valamennyi érdekelt alanyt, akik szeretnék kifejezni véleményüket, hogy adják meg észrevételeiket és sugallataikat, illetve vegyenek részt a helyi kommunális illetékekről szóló rendelet módosításáról és kiegészítéséről szóló rendeletjavaslattal kapcsolatban.

 A helyi kommunális illetékekről szóló rendelet módosításáról és kiegészítéséről szóló rendeletjavaslat és a tájékoztatás a közvita összehívásáról közzétételre került Zenta község hivatalos honlapján.

 A közvita megtartása 2023.11.14-ére volt előirányozva a Községi Képviselő-testület 22. sz. irodájában 15,30 órai kezdettel, azonban azon a Községi Közigazgatási Hivatal foglalkoztatottját kivéve nem jelent meg senki sem.

 A jelen jelentés közzétételre kerül Zenta község honlapján.

Czegledi Rudolf s.k.

Zenta község Községi Tanácsának elnöke